system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Fabric.
assistant
Fabric (alternativ Fabrică, în , ) este un cartier istoric din Timișoara. Numele său vine de la fabricile care s-au construit aici încă de la apariția sa. Localitatea Palanca Mare a fost inițial separată de Timișoara, dar mai târziu a fost încorporată, devenind un cartier al acesteia.

Istoric 

Fabricul și-a început existența în 1718, când o parte din populația româno-sârbă din cartierul Palanca Mare s-a mutat aici pentru a respecta cerințele militare de reconstrucție a noii cetăți. Fabricul a fost recunoscut pentru manufacturile sale, bresle și meșteșugari, aici înființându-se în 1718 prima Fabrică de Bere, care mai există și azi. Râul Bega avea numeroase ramificații de mici canale navigabile care împânzeau Fabricul, erau pline de mori și poduri. Acestea au facilitat transportul mărfurilor direct pe Canalul Bega și au permis apariția unei industrii puternice și variate. Au înflorit breslele cizmarilor, păpucarilor, șelarilor, cojocarilor, dogarilor, pescarilor, ale brutarilor, măcelarilor, peruchierilor și croitorilor. Până în 1880 existau aici opt mori cu nume de sfinți, mori care măcinau anual peste 2500 de tone de grâu. În 1876 a fost construită gara din Fabric (actuala Gară de Est).

Cartier multicultural 

Fabricul era împărțit pe etnii, românii locuiau în Vlasca Mare, rascienii, sârbii, erau în Fabricul Vechi, iar nemții în Fabricul German. În 1753 ajung și țiganii, numiți "bănățenii noi" care ocupau cartierul "Lumea Nouă", în zona Gării de Est. În Fabric lucrau de asemenea italieni, francezi și spanioli, care se ocupau cu comercializarea orezului, mătăsii și vinului. În Belle Époque s-au stabilit aici greci, armeni, evrei și cehi. 

Piața Traian (care în trecut s-a numit Kossuth ter și Hauptplatz) a fost proiectată de inginerii militari în 1740 în centrul Fabricului Vechi și este o replică mai mică a Pieței Unirii. Ea găzduia piața zilnică și târgurile săptămânale.

Monumente istorice 
 Fabrica de Bere
 Sinagoga din Fabric, construită în anul 1899 în stil maur, după planurile arhitectului Lipot Baumhorn.
 Biserica Millennium
 Biserica Sfântul Gheorghe, construită în anul 1746 în stil baroc
 Biserica ortodoxă Sfântul Ilie
 Biserica greco-catolică Nașterea Maicii Domnului
 Podul Decebal
 Băile Neptun
 Farmacia din Fabric
 Casa cu Mercur, numită după statuia din bronz a zeului Mercur ce tronează pe colțul mansardei acestuia, a fost construită la începutul secolului XX în stil Secession, cu acoperișul frumos ornamentat
Uzina de apă, proiectată de László Székely
 Fostul Restaurant și Hotelul "Marocan"

Imagini

Bibliografie 
 Buruleanu, D., Medeleț, F., Timișoara, Povestea Orașelor sale

Legături externe 

 Piața Traian, cartierul meșteșugarilor de altădată, 12 august 2006, Evenimentul zilei
 Fabric, cartierul berii din Timisoara, 16 noiembrie 2006, Evenimentul zilei
 Monitorul Primăriei Timișoara Timișoara în anul 1911 - Fabric
 Din trecutul Parohiei „Sfântul Ilie“ - Fabric din Timișoara, 19 martie 2012, Adrian Nicolae Petcu, Ziarul Lumina
 Fabrikstadt of Temeswar

Cartiere din Timișoara